stanford-oval/wikipedia huggingface dataset:
אברהם עקביה
הערות שוליים

1 2  חיילינו – כבלשנים, מעריב, 18 בספטמבר 1950.
↑  חיפה: קצין-מחוז חדש במחוז חיפה, דבר, טור 1, 3 בינואר 1947.
↑  נכבש כפר טירה ליד חיפה, על המשמר, 18 ביולי 1948.
↑  צדוק אשל, מערכות ה"הגנה" בחיפה; ערך: צבי סיני, חיפה: ארגון חברי ה"הגנה" בחיפה; תל אביב: משרד הביטחון – ההוצאה לאור, תשל"ח 1978, עמ' 437.
↑  מנהל בפועל לרשות הפיתוח, חרות, טור 2, 29 ביוני 1952; נציב מס הכנסה התפטר, מעריב, טור 4, 24 במאי 1954.
↑  מונתה מועצת מנהלים לחברת הברום, דבר, 22 בספטמבר 1955; הונחו היסודות למפעל הברום המוקם בסדום, על המשמר, 23 בספטמבר 1955.
↑  דליה מזורי, "ישראל היתה אצל היילה סילאסי במעמד של אשה בלתי-חוקית", מעריב, טור אחרון, 23 בספטמבר 1974.
↑  רות עקביה באתר "אבלים".
↑  צבי נשרי, משחקים נבחרים, דבר, 28 באפריל 1940.
↑  ק. מרדכי, "עם וינגייט בחבש", דבר, 1 בספטמבר 1944.
↑  ילקוט צבאי, מעריב, טור 2, 4 במאי 1951; מלון למונחי צבא, על המשמר, 8 במאי 1951; ד. פ., מילון למונחי צבא, דבר, 26 בספטמבר 1952; מלון למונחים צבאיים בעברית – בספריית הקונגרס האמריקני, חרות, 23 ביולי 1952.
| --- | --- |
בקרת זהויות :  NLI: 987007299748505171  BnF: cb165372221 (data)  ISNI: 0000 0003 5624 1666  LCCN: nr93003007  VIAF: 180762455   WorldCat (עם VIAF): 180762455
אוסקר קורטס

אוסקר מנואל קורטס קורטס (בספרדית: Óscar Manuel Cortés Cortés; נולד ב-3 בדצמבר 2003) הוא כדורגלן קולומביאני המשחק בעמדות הקיצוני והקשר ההתקפי בגלאזגו ריינג'רס, בהשאלה מלאנס.
קריירה

קורטס החל את קריירת המשחק שלו בקבוצת הנוער של מיונאריוס, וב-12 בינואר 2022 ערך את הופעת הבכורה שלו במדי הקבוצה הבוגרת, בניצחון 1–0 על דפורטיבו פאסטו. ב-12 במאי 2022 כבש את שער הבכורה שלו, בתיקו 1–1 עם חגוארס קורדובה במסגרת הגביע הקולומביאני.
קריירה > קריירת נבחרות

בינואר 2023 שיחק עם נבחרת קולומביה בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת במקום השלישי. הוא שיחק גם בגביע העולם בכדורגל עד גיל 20 - 2023, בו הודחה נבחרתו על ידי איטליה ברבע הגמר. בטורניר כבש קורטס 4 שערים ובישל שניים נוספים, ובכך סיים במקום השלישי בטבלת מלך השערים (אחרי צ'זארה קזאדיי ומרקוס לאונרדו) וזכה ב"נעל הארד".
תארים

נעל הארד של גביע העולם בכדורגל עד גיל 20 (2023)
הערות שוליים

↑  As.com, Quién es Óscar Cortés, el goleador de Colombia ante Perú, Diario AS, ‏2023-01-21 (ב־)
↑  Jaguares de Córdoba vs. Millonarios - 12 mayo 2022 - Soccerway, el.soccerway.com
↑  Casadei claims a golden double, פיפ"א
אוספיטל דה סנט פאו

אוספיטל דה לה סנטה קראו אי סנט פאו (בית החולים של הצלב הקדוש ופאולוס הקדוש, בקטלאנית: Hospital de la Santa Creu i Sant Pau), הוא בית חולים לשעבר הממוקם באזור האישמפלה (ה"הרחבה") של העיר ברצלונה בקטלוניה שבספרד.
מבני בתי החולים מהווים את קבוצת המבנים הגדולה ביותר הבנויה בסגנון המודרניסטה.
זה היה בית חולים בתפקוד מלא עד יוני 2009, כאשר בית החולים החדש נפתח לידו, לפני שעבר שיקום לשימוש כמוזיאון ומרכז תרבות, שנפתח בשנת 2014.
הקמת המבנה

מבני בית החולים הוקמו כאשר עבר בית החולים (שהוקם במאה ה-15) ממקום מושבו הקודם (המשמש כיום את הספרייה הלאומית של קטלוניה) לקומפלקס מודרני שנבנה בין השנים 1901–1930 על פי תוכניות האדריכל ליואיס דומנק אי מונטנר.
בית החולים המקורי הוקם בשנת 1401, עת אוחדו ששת בתי החולים שהיו קיימים באותה עת בברצלונה. שמו של בית החולים המאוחד היה "בית החולים של הצלב הקדוש" (בקטלאנית: d'Hospital de la Santa Creu, בספרדית: Hospital de la Santa Cruz). בסוף המאה ה-19, בשל גידולה של העיר, הוחלט להקים בית חולים מודרני. המבנים הוקמו באמצעות תרומות שנאספו.
בית החולים, המשתרע על שטח של 300 מ"ר, נבנה בסגנון המודרניסטה ונחשב לאחד מבית החולים היפים בעולם (מבחינה ארכיטקטונית). מבני בית החולים כוללים בניין אדמיניסטרציה ו-27 ביתנים המשמשים את המחלקות השונות. כל ביתן בנוי באופן שונה תוך שמירה על הרמוניה בין המבנים השונים.
מבני בית החולים הוכרזו בשנת 1997 על ידי ארגון אונסק"ו כאתר מורשת עולמית.
בשנת 2003 הוקם בניין בית חולים חדש מצפון לביתני המודרניסטה של דומנק אי מונטנר. עם זאת, מעטים מהמחלקות כמו בנק הדם והרקמות, מחלקת הרדיוגרפיה ומחלקת הפיזיותרפיסטית שנותרו בחלק מהבניינים הישנים.
אוסקר קורדובה

אוסקר אדוארדו קורדובה ארסה (בספרדית: Óscar Eduardo Córdoba Arce; נולד ב-3 בפברואר 1970) הוא שוער כדורגל קולומביאני לשעבר. היה חלק מהנבחרת הקולומביאנית המצליחה של שנות ה-90 וכן זכה עימה בתואר הבינ"ל הראשון והיחיד עד כה, בקופה אמריקה 2001. מהכדורגלנים הקולומביאנים הבודדים שזכו בשלוש אליפויות במדינות שונות, כאשר עשה זאת עם אמריקה קאלי בקולומביה, עם בוקה ג'וניורס בארגנטינה ועם בשיקטש בטורקיה.
קריירת מועדונים

קורדובה החל את הקריירה שלו בדפורטיבו קאלי ב-1988, אך עבר לאתלטיקו נאסיונל כבר ב-1989 וכעבור שנה הושאל לדפורטס קינדיו. ב-1991 הוא הצטרף למיונאריוס, וב-1993 שיחק עבור אונסה קלדס ואמריקה קאלי, עמה זכה באליפות ליגת העל הקולומביאנית ב-1997.
לאחר הזכייה באליפות הוא עבר לארגנטינה והצטרף לבוקה ג'וניורס. התקופה שבה שיחק בבוקה הייתה אחת הטובות ביותר בקריירה של קורדובה, והוא זכה עמה באליפות האפרטורה ב-1998, הקלאוסורה ב-1999, האפרטורה ב-2000, גביע הליברטדורס ב-2000 ו-2001, והגביע הבין יבשתי בשנת 2000. הוא שיתף פעולה בהצלחה עם חבריו לנבחרת, חורחה ברמודס ומאוריסיו סרנה.
לאחר התקופה המוצלחת בבוקה הוא עבר לאיטליה והצטרף לפרוג'ה קלצ'ו, וסייע לה להינצל מירידה מהסרייה א'. אולם, לאחר חצי עונה הועבר למועדון הטורקי בשיקטש. בטורקיה הוא שיחק מדי פעם נגד השוער הקולומביאני הידוע פאריד מונדראגון מגלאטסראיי, מי שחלק עמו לא מעט שנים את המקום גם בנבחרת. לאחר ארבע עונות, שבמהלכן אף העפיל עם המועדון לליגת האלופות, הוא עזב את בשיקטש ועבר לאנטליאספור. בסיום עונת 2006/2007 הודיע על פרישתו מכדורגל. למרות ההכרזה הוא שב לקולומביה, ובעונה שלאחר מכן שיחק שוב בדפורטיבו קאלי, בסמסטר הראשון של הליגה. הנהלת המועדון לא חידשה את החוזה עמו ואת הסמסטר הוא פתח במדי מיונאריוס. אבל גם שם הבין קורדובה בן ה-39 שכנראה זמנו לפרוש, לאחר שסבל מעוינות מצד אוהדי מיונאריוס וכן גם הפציעות החוזרות והנשנות לא תרמו למצב. ב-7 בנובמבר 2009, הודיע על פרישתו הסופית.
ב-2012 שימש כמתווך בין קבוצת משקיעים שרכשה את קבוצת הכדורגל הקולומביאנית, אתלטיקו בוקרמנגה ואף שימש כנשיאה.
נבחרת קולומביה

קורדובה היה חלק מהנבחרת עד גיל 20 ששיחקה בסודאמריקנו 1988 ובגביע העולם עד גיל 20 ב-1989. בנבחרת הבוגרת ערך את הופעת הבכורה שלו במשחק הידידות מול נבחרת קוסטה ריקה ב-31 במרץ 1993 וכעבור שלושה חודשים כבר היה השוער הראשון בטורניר הקופה אמריקה, אחרי שהשוער הקבוע, רנה היגיטה, הסתבך בפרשת חטיפה ונשלח לכלא. הוא הפגין יכולת טובה בטורניר, וסייע לנבחרתו להעפיל עד לחצי הגמר שבו הפסידה לנבחרת ארגנטינה בדו-קרב פנדלים. בטורניר קופה אמריקה 1995 הוא חזר להיות מחליפו של היגיטה.
במוקדמות מונדיאל 1994 הוא ספג שני שערים בשישה משחקים, שאחד מתוכם היה הניצחון 5 - 0 על נבחרת ארגנטינה בבואנוס איירס. בעקבות תוצאה זו העפילה נבחרת קולומביה למונדיאל. בטורניר עצמו קורדבה שיחק בשלושת משחקי הנבחרת בשלב הבתים, אך קולומביה סיימה אחרונה בבית שלה, והודחה כבר בסיום שלב זה.
קורדובה השתתף בארבעת המשחקים האחרונים של מוקדמות מונדיאל 1998 בעקבות חוסר שביעות רצון מיכולתו של השוער פאריד מונדראגון. הוא היטיב לשחק, וסייע לנבחרתו להעפיל לטורניר. למרות זאת העדיף מאמן הנבחרת לתת צ'אנס נוסף למונדראגון, אך גם הפעם הודחה קולומביה בשלב הבתים. קורדובה היה חלק מהסגל שנסע למונדיאל בצרפת.
הוא השתתף בכל משחקיה של הנבחרת בקופה אמריקה 2001 שנערך בקולומביה, והוביל את הנבחרת לזכייתה הראשונה אי פעם בטורניר. הוא גם השוער היחיד אי פעם בהיסטוריה של הטורניר, שלא קיבל ולו שער אחד בכל ששת המשחקים. הוא שיחק במוקדמות מונדיאל 2002, אך לא הצליח להוביל את הנבחרת להעפלה לטורניר. קורדובה עמד בשער הנבחרת גם בגביע הקונפדרציות 2003, שבו היא העפילה עד לחצי הגמר.
משחקו האחרון בנבחרת היה במוקדמות מונדיאל 2006 מול נבחרת ארגנטינה. במשחק עצמו הוא ספג שער כתוצאה מטעות, שסייעה לארגנטינאים לסיים בתיקו 1 - 1. לאחר המשחק הוא הודיע על פרישתו מהנבחרת.
בסך הכל שיחק קורדובה 73 משחקים במדים הלאומיים.
I.O.I

| --- | --- |

I.O.I, אוקטובר 2016 משמאל לימין: נאיונג, יוג'ונג, מינה, ג'ישונג, צ'איון, סומי, סאג'ונג, צ'ונגהא, יוג'ונג, סוהיי ודויון
 מקום הקמה:  סיאול 
 תקופת הפעילות:  2016–2017 (כשנה)
 סוגה:  קיי-פופ
 חברת תקליטים:  YMC‏ • CJ E&M • סווינג • סטודיו בלו
 האתר הרשמי
 חברות לשעבר
 לים נה-יונג קים צ'ונג-הא קים סה-ג'ונג ג'ונג צ'א-יון ז'ו ג'ישונג קים סו-הייא יו יון-ג'ונג צ'וי יו-ג'ונג קאנג מי-נה קים דו-יון ג'ון סו-מי
 
I.O.I (בקוריאנית: 아이오아이; ידועה גם כ-IOI וכ-Ideal of Idol) הייתה להקת בנות דרום קוריאנית שהוקמה על ידי CJ E&M דרך תוכנית הריאליטי "Produce 101" של רשת Mnet משנת 2016. הלהקה הורכבה מאחת עשרה חברות שנבחרו מתוך 101 מתלמדות מחברות בידור שונות שהשתתפו בתוכנית: יו יון-ג'ונג, לים נה-יונג, קאנג מי-נה, קים דו-יון, ג'ונג צ'א-יון, ז'ו ג'ישונג, קים סו-הייא, קים צ'ונג-הא, צ'וי יו-ג'ונג, קים סה-ג'ונג וג'ון סו-מי. ב-4 במאי 2016 עשתה הלהקה את הופעת הבכורה שלה, עם פרסום המיני-אלבום הראשון שלהן, Chrysalis.
סיבוב ההופעות "Time Slip – I.O.I", שנערך בין ה-20 עד ל-22 בינואר 2017, היה לפעילות האחרונה שלהן כ-I.O.I על הבמה. הלהקה התפרקה רשמית בסוף ינואר 2017.
היסטוריה > 2015–2016: לפני הקמת הלהקה > Produce 101,‏ "Crush"

בנובמבר 2015, הכריזה רשת Mnet על תוכנית ההישרדות החדשה שלה, שתרכז 101 מתלמדות מ-46 חברות בידור כדי להקים להקת בנות עם אחת עשרה חברות שנבחרו על ידי הצופים. התוכנית עלתה לראשונה ב-21 בינואר 2016, והסתיימה ב-1 באפריל 2016.
לפני "Produce 101", זכו חלק מחברות I.O.I להכרה לאחר שהופיעו בתוכניות טלוויזיה אחרות. קים סה-ג'ונג הייתה מתחרה בתוכנית "K-pop Star 2" ב-2012, ג'ון סומי השתתפה בתוכנית ההישרדות "Sixteen" משנת 2015, וצ'וי יו-ג'ונג הופיעה בדרמת האינטרנט "To Be Continued". בספטמבר 2015, החלה ג'ונג צ'א-יון את דרכה כחברה ב-DIA, אך פרשה זמנית מהלהקה כדי להצטרף ל-"Produce 101". בנוסף, היא הופיעה הופעת קמע בדרמת האינטרנט "Sweet Temptation" משנת 2015.
תחילה, הופעת הבכורה של הלהקה תוכננה ל-1 באפריל 2016 עם השיר "Crush", אותו ביצעו כחלק מהגמר של התוכנית, אך YMC אנטרטיינמנט ו-Mnet החליטו לדחות את הבכורה כדי לשפר את הקונספט והכוריאוגרפיה, וכדי לאפשר ללהקה להוציא שיר חדש כסינגל בכורה.
ב-3 באפריל 2016 נחשף כי במקום להוציא סינגל דיגיטלי כפי שתוכנן תחילה, הלהקה תפרסם מיני-אלבום עם שירים שונים. בנוסף, דווח כי ללהקה תהיה תוכנית ריאליטי משלה ב-Mnet. באותו היום, בירכו חברות הלהקה את המעריצים בפעם הראשונה בתור I.O.I, דרך הערוץ הרשמי שלהן באפליקציית Naver V.
היסטוריה > 2016–2017 > הופעת בכורה עם Chrysalis

ב-4 במאי 2016, הוציאה הלהקה את מיני-אלבום הבכורה שלה, Chrysalis, לצד וידאו קליפ לסינגל המוביל, "Dream Girls". השיר הוא רצועת טראפ פופ דאנס שנכתבה על ידי ארו ופול, וכולל מילות ראפ שנכתבו על ידי חברות הלהקה, לים נה-יונג וצ'וי יו-ג'ונג. ב-5 במאי, ערכה הלהקה את ההופעה הראשונה שלה, ב-אם קאונטדאון של Mnet, וביצעה את הסינגל המוביל ואת השיר "Knock Knock Knock". באותו היום, ערכה הלהקה את מופע הראווה הראשון שלה, וכן מפגש מעריצים בגימנסיית ג'אנגצ'ונג שבסיאול.
היסטוריה > 2016–2017 > "Whatta Man" ו-"Hand in Hand"

ב-10 ביוני 2016, הכריזה YMC על תת-להקה, שתורכב מחברות הלהקה, לים נה-יונג, צ'ונגהא, ז'ו ג'ישונג, קים סו-הייא, צ'וי יו-ג'ונג, קים דו-יון וג'ון סו-מי. התת-להקה נועדה לקדם את המיני-אלבום השני של הלהקה במהלך קיץ 2016. באותה התקופה, השתתפה ג'ונג צ'א-יון במיני-אלבום שהוציאה הלהקה DIA, של MBK אנטרטיינמנט, בה היא חברה גם כן. קים סה-ג'ונג וקאנג מי-נה התכוננו להופעת הבכורה שלהן כחברות בלהקת הבנות "גוגדן", של Jellyfish אנטרטיינמנט, ויו יון-ג'ונג השתתפה במיני-אלבום השני של להקת הבנות השנייה בה היא חברה WJSN, של החברה סטארשיפ אנטרטיינמנט.
ב-9 באוגוסט 2016, הוציאה התת-להקה סינגל בשם "Whatta Man (Good Man)". השיר נוצר בהשראת "What a Man" של לינדה לינדל והופק על ידי ריאן ס. ג'ון, שגם הלחין את השיר "Crush" של I.O.I. הכוריאוגרפיה של "Whatta Man" הורכבה על ידי חברת הלהקה צ'ונגהא.
ב-15 באוגוסט 2016, הוציאה I.O.I את הסינגל הדיגיטלי "Hand in Hand", גרסה מחודשת לשיר הנושא של אולימפיאדת סיאול 1988, שבוצע במקור על ידי להקת קוריאנה.
היסטוריה > 2016–2017 > Miss Me?

ב-17 באוקטובר 2016, הוציאה הלהקה את המיני-אלבום השני שלהן, ששמו Miss Me?. הסינגל המוביל, "Very Very Very", נכתב, הולחן ועובד על ידי פארק ג'ין-יונג, מייסד החברה בה מיוצגת ג'ון סומי, JYP אנטרטיינמנט. השיר הוא אחד מהמהירים ביותר שפארק אי פעם יצר, עם קצב של 206 פעימות לדקה. ב-16 באוקטובר 2016, התוכנית המיוחדת של הלהקה, ששמה "I Miss You Very Very Very Much Show", שודרה בשידור חי דרך רשת Mnet, ומאוחר יותר, בחצות, פורסם המיני-אלבום, והווידאו קליפ הנלווה לסינגל המוביל.
ב-26 באוקטובר, זכו I.O.I בגביע תוכנית המוזיקה הראשון שלהן כלהקה שלמה עם "Very Very Very", בתוכנית "Show Champion".
היסטוריה > 2017–הווה: פירוק הלהקה > פעילויות אחרונות ופירוק

ב-5 בנובמבר 2016, אישרה YMC אנטרטיינמנט כי I.O.I תתפרק ב-31 בינואר 2017. חברות הלהקה המשיכו את פעילותן כחלק מהלהקה עד תום החוזים שלהן, ובין היתר, הופיעו הופעת אורח בתוכניות שונות כגון, "Immortal Songs: Singing the Legend"‏, "Yang and Nam Show" ו-"Knowing Bros". בין ה-20 ל-22 בינואר 2017, ערכו I.O.I את סיבוב ההופעות האחרון שלהן, ששמו "Time Slip – I.O.I". סיבוב ההופעות ארך שלושה ימים, ונערך בגימנסיית ג'אנגצ'ונג, שם גם ערכה הלהקה את הופעת הבכורה שלה.
ב-10 בינואר 2017, נחשף כי הלהקה קיבלה שירים ממפיקים ומכותבי שירים שונים כשירים פוטנציאליים לפרסום, בהם ג'יניונג, חבר בלהקה B1A4. ב-17 בינואר, הודיעה YMC אנטרטיינמנט הודיעה שהסינגל האחרון של הלהקה לפני הפירוק הרשמי נקרא "Downpour". השיר נכתב והופק על ידי ווזי, חבר בלהקה "סבנטין". הבלדה נבחרה באופן אישי והוקלטה על ידי כל אחת עשרה חברות הלהקה. הסינגל הדיגיטלי והקליפ הנלווה פורסמו למחרת בחצות.
יום הצילומים האחרון של I.O.I כלהקה היה ב-25 בינואר 2017, כאשר הן פרסומת חדשה עבור מותג מדי בית הספר "Elite", לצד להקת הבנים פנטגון. I.O.I התפרקה רשמית ב-29 בינואר, עם הופעת הטלוויזיה האחרונה של חברות הלהקה ב-Section TV של רשת MBC. כמו כן, ב-31 בינואר הוכרז שהשיר "Downpour" זכה בגביע ינואר 2017 של "Inkigayo". ההכרזה לא התרחשה בשידור חי בעקבות ראש השנה הירחית.
היסטוריה > 2017–הווה: פירוק הלהקה > איחוד

ב-1 ביולי 2019, אישר סטודיו בלו שהלהקה תתאחד באוקטובר 2019 עם תשע מהחברות, למעט יו יון-ג'ונג וג'ון סו-מי. ב-6 בספטמבר, נודע כי האיחוד המתוכנן נדחה לדצמבר. ב-29 באוקטובר, בוטל האיחוד עקב חוסר התאמה בין לוח הזמנים של חברות הלהקה וחקירת אמינות ההצבעה בתוכנית "Produce 48" של רשת Mnet, בה הוקמה הלהקה. ב-4 במאי 2021, יום השנה החמישי להופעת הבכורה של I.O.I, ערכה הלהקה (פרט למינה וג'י-צ'יונג) איחוד בשידור חי. ג'ישונג הצליחה להצטרף לשידור דרך שיחת וידאו.
יצגנות

ב-24 במרץ 2016, דווח כי עוד לפני גמר התוכנית "Produce 101", הלהקה כבר אישרה שבע השתתפויות בפרסומות של חברות שונות, עם רווח המוערך בכ-1.4 מיליארד וון קוריאני.
ב-4 באפריל 2016, מונו I.O.I כדוגמניות החדשות של Etude House, Mom's Touch Chicken and Burger,‏ Haneul Bori Ice Sparkling Water של Woongjin Foods וה-Chamisul של חברת HiteJinro. עם זאת, בשל גיל השתייה החוקי בקוריאה הדרומית, רק שלוש חברות, לים נא-יונג, צ'ונגהא וקים סה-ג'ונג, היו מעורבות בצילומי הפרסומת למשקה האלכוהולי החדש של HiteJinro.
ב-11 באפריל 2016, נבחרו I.O.I כיצגניות של המשחקים "100 Shots 100 Hits" ו-"StoneAge", מבית Netmarble (אנ'). בנוסף, הן שרו את פסקולי המשחקים. למחרת, אושרה הלהקה כפרזנטורית החדשה של SK Telecom, ספקית הסלולר הגדולה ביותר בקוריאה הדרומית.
I.O.I היו גם פרזנטוריות של מותג הקינוחים "Petizel Eclairs" השייך לחברה הקוריאנית CJ CheilJedang, ושל מותג האופנה הקוריאני Pancoat.
ב-25 במאי 2016, מונו I.O.I כדוגמניות השיווק של KB Kookmin Bank, אחד הבנקים הגדולים בקוריאה הדרומית. ב-7 ביוני 2016, נבחרו חברות הלהקה כדוגמניות במכירה פומבית בשוק המקוון.
ב-18 באוגוסט 2016, הכריז מותג תלבושות בית הספר "Elite" על שיתוף הפעולה שלהם עם I.O.I ולהקת הבנים פנטגון בתור הפרזנטורים החדשים שלהם.
חברות הלהקה

נאיונג (임나영)
צ'ונגהא (김청하)
סאג'ונג (김세정)
צ'איון (정채연)
ג'ישונג (주결경)
סוהייא (김소혜)
יונג'ונג (유연정)
יוג'ונג (최유정)
מינה (강미나)
דויון (김도연)
סומי (전소미)
חברות הלהקה > תת-להקה

I.O.I סאב-יוניט – נאיונג, צ'ונגהא, ג'ישונג, סוהייא, יוג'ונג, דויון וסומי
דיסקוגרפיה > מיני-אלבומים

| שם | פרטים | מיקומי שיא במצעדים> KOR  | מיקומי שיא במצעדים> US World  | מכירות |  |  |
| --- | --- | --- | --- | --- | --- | --- |
| Chrysalis |  יצא לאור: 4 במאי 2016  חברת תקליטים: YMC אנטרטיינמנט  פורמטים: CD, הורדה דיגיטלית | 4 | — |  KOR: 87,026  JPN: 303  US: 1,000 |  |  |
| Miss Me? |  יצא לאור: 17 באוקטובר 2016  חברת תקליטים: YMC אנטרטיינמנט  פורמטים: CD, הורדה דיגיטלית | 2 | 11 |  KOR: 106,439  JPN: 1,322 |  |  |
"—" מציין סינגל שלא נכנס למצעדים או לא הופץ באזור זה.
דיסקוגרפיה > סינגלים

| שם> שם.שם | שנה> שנה.שנה | מיקומי שיא במצעדים> KOR.Dig.  | מיקומי שיא במצעדים> KOR.Phy.  | מיקומי שיא במצעדים> KOR.Hot  | מיקומי שיא במצעדים> JPNHot .JPNHot  | מיקומי שיא במצעדים> USWorld .USWorld  | מכירות> מכירות.מכירות | אלבום> אלבום.אלבום |
| --- | --- | --- | --- | --- | --- | --- | --- | --- |
| "Crush" | 2016 | 12 | — | — | — | — |  KOR: 344,126 | Chrysalis |
| "Dream Girls" | 2016 | 7 | — | — | — | — |  KOR: 652,321 | Chrysalis |
| "Whatta Man (Good Man)" | 2016 | 2 | 2 | — | — | 9 |  KOR: 78,535 (פיזיים)  KOR: 371,336 | סינגלים שלא מתוך אלבום |
| "Hand in Hand" (손에 손잡고) | 2016 | 139 | 6 | — | — | — |  KOR: 4,039 (פיזיים) | סינגלים שלא מתוך אלבום |
| "Very Very Very" (너무너무너무) | 2016 | 1 | — | 98 | 80 | 4 |  KOR: 1,319,944 | Miss Me? |
| "Downpour" (소나기) | 2017 | 3 | — | 39 | — | — |  KOR: 1,112,589  US: 2,000 | סינגל שלא מתוך אלבום |
"—" מציין סינגל שלא נכנס למצעדים או לא הופץ באזור זה.
דיסקוגרפיה > סינגלים שיווקיים

| שם | שנה | מיקומי שיא במצעדים> KOR  | מכירות | אלבום |
| --- | --- | --- | --- | --- |
| "Together as One" (עם אמנים שונים) | 2016 | — | — | Hooxi, The Beginning |
"—" מציין סינגל שלא נכנס למצעדים או לא הופץ באזור זה.
דיסקוגרפיה > פסקולים

| שם | שנה | מיקומי שיא במצעדים> KOR | מכירות | אלבום |
| --- | --- | --- | --- | --- |
| "I Love You, I Remember You" (사랑해 기억해) | 2016 | 30 |  KOR: 133,463 | Moon Lovers: Scarlet Heart Ryeo OST Part 3 |
דיסקוגרפיה > שירים אחרים

| שם | שנה | מיקומי שיא במצעדים> KOR  | מכירות | אלבום |
| --- | --- | --- | --- | --- |
| "When the Cherry Blossoms Fade" (벚꽃이 지면) | 2016 | 16 |  KOR: 448,325 | Chrysalis |
| "Knock Knock Knock" (똑 똑 똑) | 2016 | 31 |  KOR: 154,934 | Chrysalis |
| "Doo Wap" | 2016 | 45 |  KOR: 82,081 | Chrysalis |
| "Pick Me" | 2016 | 93 |  KOR: 33,968 | Chrysalis |
| "Hold On" (잠깐만) | 2016 | 10 |  KOR: 221,111 | Miss Me? |
| "More More" (내 말대로 해줘) | 2016 | 61 |  KOR: 38,268 | Miss Me? |
| "Ping Pong" | 2016 | 77 |  KOR: 33,131 | Miss Me? |
| "M-Maybe" (음 어쩌면) | 2016 | 86 |  KOR: 31,583 | Miss Me? |
דיסקוגרפיה > שיתופי פעולה

| שם | שנה | אלבום | מס' רצועה |
| --- | --- | --- | --- |
| "It's Fire Play" (불놀이야) | 2016 | Immortal Song 2: Singing the Legend (Hong Seo-bum) | 4 |
| "All That Time" (그럴 땐) | 2016 | Immortal Song 2: Singing the Legend (Poets' Songs Special) | 2 |
| "Together As One" | 2016 | Hooxi, The Beginning  | 1 |
וידאוגרפיה > וידאו קליפים

| שם | שנה | במאי (ם) | מקור |
| --- | --- | --- | --- |
| "Crush" | 2016 | לא ידוע |  |
| "Dream Girls" | 2016 | הונג וון-קי |  |
| "Whatta Man (Good Man)" | 2016 | הונג וון-קי |  |
| "Very Very Very" | 2016 | דיגיפדי |  |
| "Together as One" | 2016 | לא ידוע |  |
| "Downpour" | 2017 | לא ידוע |  |
סיבובי הופעות

Time Slip – I.O.I‏ (2017)
פילמוגרפיה > סדרות ריאליטי

Produce 101‏ (2016)
Standby I.O.I‏ (2016)
LAN Cable Friends I.O.I‏ (2016)
I Miss You Very Very Very Much Show‏ (2016)
אדריאנה סווק

אדריאנה סווק (בפולנית: Adrianna Sułek; נולדה ב-3 באפריל 1999) היא אתלטית פולניה, סגנית אליפות אירופה (מינכן 2022) בקרב שבע, סגנית אלופת העולם באולם (בלגרד 2022) וסגנית אלופת אירופה באולם (איסטנבול 2023) בקרב חמש.
ביוגרפיה

סווק נולדה בבידגושץ' שבפולין.
ביוגרפיה > 2018 > מדליית ארד באליפות העולם עד גיל 20

באליפות העולם עד גיל 20 שנערכה ביולי בטמפרה, פינלנד זכתה במדליית ארד בקרב שבע בשיא לאומי חדש עד גיל 20 של 5,939 נקודות, אחרי ניאם אמרסון מהממלכה המאוחדת (6,253 נקודות) ושרה לאגר מאוסטריה (6,225 נקודות).
ביוגרפיה > 2019

באליפות אירופה עד גיל 23 שנערכה ביולי ביבלה, שוודיה סיימה במקום שישי בקרב שבע בתוצאה של 5,949 נקודות.
ביוגרפיה > 2021

באליפות אירופה באולם שנערכה במרץ בטורון, פולין סיימה במקום תשיעי בקרב חמש בתוצאה של 4,231 נקודות.
ביוגרפיה > 2021 > אלופת אירופה עד גיל 23

באליפות אירופה עד גיל 23 שנערכה ביולי בטאלין, אסטוניה זכתה במדליית זהב בקרב שבע בתוצאה של 6,305 נקודות, לפני קלאודיה קונטה מספרד (6,186 נקודות) והולי מילס מהממלכה המאוחדת (6,095 נקודות).
ביוגרפיה > 2021 > אולימפיאדת טוקיו

באולימפיאדת טוקיו שנערכה באוגוסט היא סיימה במקום 16 בקרב שבע בתוצאה של 6,164 נקודות.
ביוגרפיה > 2022 > סגנית אלופת העולם באולם

באליפות העולם באולם שנערכה במרץ בבלגרד, סרביה זכתה במדליית כסף בקרב חמש בשיא לאומי חדש של 4,851 נקודות, אחרי נור וידטס מבלגיה (4,929 נקודות) ולפני קנדל ויליאמס מארצות הברית (4,680 נקודות).
ביוגרפיה > 2022 > מקום רביעי באליפות העולם

באליפות העולם שנערכה ביולי ביוג'ין, אורגון, ארצות הברית סיימה במקום רביעי בקרב שבע בשיא לאומי חדש של 6,672 נקודות.
ביוגרפיה > 2022 > סגנית אלופת אירופה

באליפות אירופה שנערכה בחודש אוגוסט במינכן שבגרמניה זכתה סווק במדליית כסף בקרב שבע בתוצאה של 6,532 נקודות, אחרי נפיסטו ת'יאם [בלגיה (6,628 נקודות) ולפני אניק קאלין משווייץ (6,515 נקודות).
ביוגרפיה > 2023 > סגנית אלופת אירופה באולם

באליפות אירופה באולם שנערכה במרץ באיסטנבול, טורקיה זכתה במדליית כסף בקרב חמש בשיא אישי חדש של 5,014 נקודות, אחרי נפיסטו ת'יאם (5,055 נקודות) ולפני נור וידטס מבלגיה (4,832 נקודות).
שיאים אישיים > אצטדיון

ריצת 100 מטר משוכות: 13.08 שניות (2022)
קפיצה לגובה: 1.92 מטר (2022)
הדיפת כדור ברזל: 14.44 מטר (2023)
ריצת 200 מטר: 23.77 שניות (2022)
קפיצה לרוחק: 6.55 מטר (2022)
הטלת כידון: 42.86 מטר (2022)
ריצת 800 מטר: 2:07.18 דקות (2022)
קרב שבע: 6,672 נקודות (2022) שיא פולין
אוסקר קראוס

| --- | --- |

 לידה:  24 ביולי 1872 פראג 
 פטירה:  26 בספטמבר 1942 (בגיל 70) אוקספורד, הממלכה המאוחדת 
 מקום לימודים:  בית הספר למשפטים של האוניברסיטה הגרמנית בפראג 
 מוסדות:  אוניברסיטת קארל בפראג 
 עיסוק:  פילוסוף, משפטן, מרצה באוניברסיטה 
 מדינה:  האימפריה האוסטרו-הונגרית 
 
אוסקר קראוס (בגרמנית: Oskar Kraus; ‏24 ביולי 1872 – 26 בספטמבר 1942) היה פילוסוף ומשפטן צ'כי מומר.
קורות חייו

אוסקר קראוס היה בנם של הרמן קראוס וקלרה רייטלר-אידליץ. קראוס המיר מאוחר יותר את דתו מיהדות לנצרות פרוטסטנטית.
ב-1890 החל ללמוד משפטים ופילוסופיה אצל פרידריך יודל (אנ') ואנטון מרטי (אנ'), שהכירו לו את חשיבתו של פרנץ ברנטנו. ב-1895 קיבל קראוס את הדוקטורט שלו במשפטים, הצטרף ללשכה המשפטית של משרד האוצר של האימפריה האוסטרו-הונגרית ב-1896 והתחתן עם ברטה צ'יץ (Bertha Chitz ) ב-1899. ב-1902 קיבל תואר דוקטור בפילוסופיה. ב-1909 לימד כפרופסור חבר, ב-1911 במשרה מלאה, ב-1916 כפרופסור מן המניין בקתדרה של מרטי.
בשנת 1931 הוא היה בין מחבריו של ספר "מאה מחברים נגד איינשטיין".
ב-1939 הוא נעצר על ידי הגרמנים כשפלשו לצ'כוסלובקיה ונשלח למחנה ריכוז; עם זאת, הוא שוחרר והצליח לברוח לבריטניה. בשנים 1940–1941 הוא נשא את הרצאות גיפורד באוניברסיטת אדינבורו.
קראוס נפטר מסרטן בשנת 1942.
תורתו

במהלך מלחמת העולם הראשונה עסק קראוס בשאלות אתיות על מלחמה וכתב יצירות חשובות בתחום ספרות המשפט הבין-לאומי.
בהשפעת ברנטנו פיתח קראוס אקסיומטיקה ערכית אפריורית, שאיתה התנגד לתורת הערכים המרקסיסטית. בתחום הפילוסופיה הכלכלית יישם קראוס את השיטה הפסיכולוגית והשתמש (בנוסף לאקסיומטיקה הערכית שלו) בעיקרון הסיכום וערך התקווה להערכת הזדמנויות.
בתחום המשפטים לחם בהיסטוריציזם ובפוזיטיביזם תוך התייחסות לחובה המשפטית ולחובה בכלל, ופיתח הרמנויטיקה משפטית.
ידועה גם הביקורת שלו על תורת היחסות (אנ'), שתוכנה הוא ראה כהצטברות של "אבסורדיות" (כגון מהירות האור הקבועה) ו"פיקציות מתמטיות" שנבנו מהן.
קראוס זכה לפופולריות רבה עם "האפוס ה[ה]ומוריסטי מחיי בית הספר התיכון", המאיריאדה (Meyeriade), המורכב מ-24 שירים בהקסמטרים, שקראוס כתב בגיל שש עשרה בלבד "במקור ב-1888 עבור עיתון של כיתה י' של הגימנסיה "גראבן" ואשר "גם שלוש שנים מאוחר יותר צירפה הוצאת רקלאם בלייפציג לספרייה האוניברסלית של רקלאם (גר')". לפי אגון ארווין קיש המאיריאדה הייתה בסביבות תחילת המאה ה-20 ובמשך זמן מה לאחר מכן "לצד החלק הראשון של פאוסט והמחזה וילהלם טל של פרידריך שילר [...] הכרך הנפוץ ביותר מהספרייה האוניברסלית של רקלם".